Boeing-ramp: Talle vrae en meer as 30 nasies in rou
JY LEES NOU Boeing-ramp: Talle vrae en meer as 30 nasies in rou
Die wêreld is steeds in skok na 'n vliegtuig van Ethiopian Airlines die afgelope Sondag neergestort het. Al 157 mense wat aan boord was, is oorlede.
Volgens The Guardian was 32 Keniaanse burgers, 18 uit Kanada, 9 uit Ethiopië, 8 uit Italië, China en die VSA en 7 van die Verenigde Koninkryk en Frankryk.
Tot dusver is nog geen Suid-Afrikaanse burgers gelys nie.
Reddingswerkers versamel die lyke in swart sake. Die 149 passasiers en agt bemanningslede is almal in die ramp oorlede. Foto: Getty Images
Reddingspersoneel gebruik 'n stootskraper om te grawe in die krater wat gelaat is toe Ethiopian Airlines se Vlug 302 in 'n koringveld net buite die dorp Bishoftu, 62 km suidoos van Addis Abeba, op 10 Maart neergestort het. Vlug 302 was net 6 minute in sy vlug in op pad na na Nairobi in Kenia, toe dit onklaar geraak het. Al 157 passasiers en bemanning aan boord te vermoor. Die oorsaak van die ongeluk is nog nie vasgestel nie. Foto: Getty Images
Daar is nou talle vrae oor die Boeing 737 Max-8 wat ook die betrokke model was toe 'n vlug van Lion Air net 5 maande gelede in die see neergestort het.
Volgens Business Insider is dié spesifieke model tans ook in gebruik in Suid-Afrika. Die eerste daarvan word tans deur British Airways gebruik.
Die puin lê oor 'n wye oppervlak versprei. Foto: Getty Images
In China is alle vlugte met dié vliegtuig vir eers gehalt is sodat 'n inspeksie kan plaasvind, na aanleiding van ooreenstemmende faktore tussen die Ethiopian Airlines en Lion Air-vlugrampe, berig die BBC.
Hoewel die oorsaak van die ongeluk hangende 'n formele ondersoek nog onbekend is, het albei vlugte se probleme ontstaan met die opstyg. Die Ethiopian Airlines-vliegtuig was vir net 6 minute in die lug voor dit geval het.
'n Boeing 737 MAX 8-vliegtuig wat gebruik word deur Air China by die Beijing-lughawe. China het op 11 Maart 2019 al sy binnelandse lugdienste beveel om alle vlugte met die Boeing 737 MAX 8 op te skort. Foto: Getty Images
Ethiopian Airlines het sedertien ook al hul Boeing 737 Max-8-vlugte gestaak tot verdere kennisgewing.